Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 240/15/6601	Banská Bystrica, 22.7.2015
EEČ : 2-45-165-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od 01.07.2012 až do súčasnej doby si neplnil zákonnú vyživovaciu povinnosť voči dcére XXXXX, nar. XXXXX napriek tomu, že na základe rozsudku Okresného súdu Banská Bystrica č. k. 32P 329/2007 zo dňa 31.01.2008 bol zaviazaný prispievať na jej výživu sumou vo výške 43,15 € (1.300,- Sk) a od 23.07.2012, napriek tomu, že rozsudkom Okresného súdu Banská Bystrica č. k. 32P 154/2012-34 zo dňa 12.07.2012 bol zaviazaný prispievať na jej výživu sumou vo výške 150 € vždy do 15-teho dňa v mesiaci k rukám matky XXXXX, nar. XXXXX trvale bytom XXXXX, okres XXXXX, ktorej za uvedené obdobie dlhoval na výživnom sumu 5.293,15 €,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
	Vyšetrovateľka Odboru kriminálnej polície OR PZ Banská Bystrica pod ČVS: ORP-323/3-VYS-BB-2015 podľa § 199 ods. 1 Trestného poriadku dňa 21.05.2015 začala trestné stíhanie a súčasne podľa § 206 ods. 1 Trestného poriadku vzniesla obvinenie XXXXX za prečin zanedbania povinnej výživy podľa § 207 ods. 1, ods. 3, písm. b/ Trestného zákona tak, ako je uvedené vo výrokovej časti predmetného uznesenia. 

	Vyšetrovateľ OR PZ OKP Banská Bystrica predložil po skončení vyšetrovania na tunajšiu okresnú prokuratúru spisový materiál v predmetnej veci s návrhom na zastavenie trestného stíhania z dôvodu, že obvinený zomrel. 
                                                                                                                
	V priebehu vyšetrovania bola v danej veci vypočutá dňa 26.06.2015 v procesnom postavení svedka – poškodenej XXXXX, ktorá v zápisnici o výsluchu svedka – poškodeného uviedla, že XXXXX bol rozsudkom Okresného súdu Banská Bystrica č. k. 32P 329/2007 zo dňa 31.01.2008, zaviazaný prispievať na výživu dcéry XXXXX mesačne sumou vo výške 43,15 € (1.300,- Sk) vždy do 15-teho dňa v mesiaci. Následne bol rozsudkom Okresného súdu Banská Bystrica č. k. 32P 154/2012-34 zo dňa 12.07.2012 zaviazaný prispievať na výživu dcéry zvýšeným výživným vo výške 150 €. Milan Šiket si však túto svoju povinnosť voči dcére vôbec neplní od 01.07.2012 až do súčasnosti, dlhuje na výživnom na dcéru XXXXX výživné vo výške 5.293,15 €. Menovaná predložila do vyšetrovacieho spisu rodný list a potvrdenie o návšteve školy dcéry XXXXX, nar. XXXXX. 

	V priebehu vyšetrovania bol zabezpečený rozsudok Okresného súdu Banská Bystrica č. k. 32P 329/2007 zo dňa 31.01.2008, právoplatného a vykonateľného dňom 08.02.2008 na základe ktorého bol XXXXX zaviazaný prispievať na výživu dcéry XXXXX  mesačne sumou vo výške 43,15 € (1.300,- Sk), vždy do 15-teho dňa v mesiaci k rukám matky a rozsudok Okresného súdu Banská Bystrica č. k. 32P 154/2012-34 zo dňa 12.07.2012, vykonateľného dňom 23.07.2012, ktorým bol zaviazaný prispievať na jej výživu mesačne sumou vo výške 150 €, vždy do 15-teho dňa v mesiaci, k rukám matky XXXXX. 

	Do vyšetrovacieho spisu boli zabezpečené listinné materiály, z ktorých vyplynulo, že XXXXX nebol evidovaný ako uchádzať o zamestnanie na Úrade práce sociálnych vecí a rodiny v Brezne. Jeho posledná evidencia bola v období od 09.03.2011 do 01.05.2011. Menovaný od roku 2012 nepožiadal a nepoberal sociálny dávky. 

	Z potvrdenia Exekútorského úradu Banská Bystrica Mgr. Jozef Deák vyplynulo, že exekúcia EX 2560/2012 na vymoženie výživného v prospech XXXXX zast. matkou XXXXX nebola ukončená a do súčasnosti nedošlo ani k čiastočnému vymoženiu v prospech oprávnených neboli vykonané žiadne úhrady. 

	Úrad práce, sociálnych vecí a rodiny Banská Bystrica uviedol, že XXXXX je poberateľkou náhradného výživného na dcéru XXXXX XXXXX od 01.12.2012, a to na základe rozhodnutia č. BB2/OPHN/SOC/2013/26317 zo dňa 03.05.2013 vo výške 106,58 €. Rozhodnutím č. BB2/OPHN/SOC/2013/26314 zo dňa 30.07.2013 náhradné výživné, na ktoré má oprávnená XXXXX nárok je vyplácané vo výške 108,50 € mesačne.

	Obecný úrad Predajná zaslal dňa 13.07.2015 oznámenie o úmrtí, z ktorého vyplynulo, že XXXXX, nar. XXXXX, trvale bytom XXXXX XXXXX dňa 09.07.2015 zomrel. 

	V zmysle 207 ods. 1 Trestného zákona sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky. Podľa § 207 ods. 3 písm. b/ Trestného zákona odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 závažnejším spôsobom konania. 

	Podľa § 138 Trestného zákona závažnejším spôsobom konania sa rozumie páchanie trestného činu po dlhí čas (písm. b/ ). 

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Tr. por. 

	Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 
                                                        
	V zmysle ust. § 215  ods. 1 písm. d/  Tr. por. s poukazom na ust. § 9  ods. 1 písm. d/  Tr. por. prokurátor zastaví trestné stíhanie, ak je neprípustné proti tomu kto zomrel alebo bol vyhlásený za mŕtveho. 

	Preto som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dana Michaličková
prokurátorka